Saya mau tau Profil dari YUI. Jelaskan dalam bahasa sunda

Kalangenan : Nonton film, Maca buku, badminton, ngagitar

Tempat favorit : pantai Shingū di Fukuoka

YUI lahir di Fukuoka, Jepang. Anjeunna diurus jeung digedékeun ku indungna, ku sabab bapana ninggalkeun YUI nalika umur 3 taun. YUI miboga cita-cita hayang jadi penyanyi nalika SD. YUI leutik digambarkeun jelma nu éraan, anjeunna osok ulin sorangan di gunung, di walungan, di laut, jeung di sawah. YUI ngamimitian nulis lagu basa sakola di SMA, anjeuna nulis lagu pikeun ngaéksprésikeun kaayaan dirina sorangan. Nalika SMA, YUI sakola sabari gawé di restoran Cina pikeun mantuan mayar sakola, ku sabab éta anjeuna teu boga waktu pikeun ngudag cita-citana dina widang musik. Conto, antara musik, sakola, jeung gawé, anjeuna ngan boga waktu hiji atawa dua jam pikeun saré, nu ahirna anjeuna gering. Di rumah sakit, anjeunna mikir yén sakola jeung musik teu bisa hirup babarengan.

Sabada kaluar ti rumah sakit, anjeuna meunang kasempetan pikeun tampil nyanyi di jalan. YUI ngungkapkeun kahayangna pikeun ngudag cita-citana di widang musik, anu ahirna milu gabung jeung band Bianco nero dina konsér pamungkasna. Bianco nero nitah YUI sangkan nuluy keun sakola ka sakola musik, ahirna YUI kaluar ti SMA, tuluy ngawitan diajar ngulinkeun gitar jeung nulis lagu di Juku (sakola musik) di daérah Fukuoka. Sabada éta, anjeuna ngamimitian nyanyi sorangan di jalan di daérah Stasion Ténjin, Fukuoka, pikeun ngaleungitkeun rasa érana.